Knap vroueleiers in SA regering en elders | Netwerk24
Knap vroueleiers in SA regering en elders
Deur Gesie Van Deventer, Stellenbosch 10 Julie 2017 07:00
As 'n vroueburgemeester moet ek kommentaar lewer op die onsinnige opmerkings wat Bathabile Dlamini, die voorsitter van die ANC-vroueliga, na bewering kwytgeraak het.
Miskien is die beweerde emosionele redenasies wat vroue sou opper, uniek aan die ANC. Daar is egter beslis baie knap vroue wat elke dag uitstekende leiers is – in die regering en ander politieke partye.
Dit is ironies dat die vroueliga 'n vrou (Nkosazana Dlamini-Zuma) steun as 'n presidentskandidaat en die Nasionale Vergadering 'n vrou as speaker het.
Is dié vroue emosioneel wanneer dit by hul redenasies kom? Indien wel, waarom moet ons hulle dan as leiers steun?
In die Wes-Kaap, die bes regeerde provinsie in die land, is verskeie vroueburgemeesters (agt) en LUR'e wat uitstekende leiers is. Van die bes bestuurde munisipaliteite in die land word deur vroue aangevoer.
Vroue wat ontuis voel by die emosionele ANC-vrouekorps, is meer as welkom om 'n tuiste in die DA te kom kry.